אלכס דן

אלכס דן (נולד ב-1962) הוא איש צבא ומנהל ישראלי. שימש כמנכ"ל משרד המודיעין וכמשנה למנכ"ל רכבת ישראל, מנהל עסקי באלביט מערכות ו[https://pmi.org.il/ נשיא PMI סניף ישראל]. שירת כמפקד וטייס מסוקים בחיל האוויר.

==ביוגרפיה==
דן נולד בשנת 1962 וגדל במושב יד נתן שבחבל לכיש.

===שירות צבאי===
התגייס לצה"ל ב-1980 לחיל האוויר וב-1982 סיים קורס טיס מספר 97 במגמת נווטי מסוקים<ref></ref>. שירת כנווט מוביל בטייסת 123 ובטייסת 118.

ב-1986 חזר לבית ספר לטיס וסיים קורס טיס מספר 111 במגמת טייסי מסוקים. שירת כטייס, מדריך ומוביל בטייסת 118 (טייסת "דורסי הלילה" מסוקי ״יסעור״), וכיהן בה כמפקד גף מבצעים וסמ"ט ב' (מפקד גף הדרכה). כיהן כסמ"ט א' (מפקד גף טיסה) בטייסת 123.

פיקד על טייסת 123 (טייסת "ציפורי המדבר" מסוקי ״אנפה״) ועל טייסת 124 (טייסת "החרב המתהפכת" מסוקי ״ינשוף״). השתתף במאות פעילויות מבצעיות, בין השאר במבצע שלום הגליל, במערכה ברצועת הביטחון ובמלחמת לבנון השנייה<ref></ref>. הוביל את השתלטות האווירית במבצע תיבת נוח<ref></ref>.

שימש ראש מחלקת מודיעין למבצעים בלהק המודיעין<ref></ref>.

במילואים שירת כמוביל וטייס מסוקים, כמדריך בבית הספר לטיסה. סיים טיסותיו בנובמבר 2021<ref></ref>, קיבל את אות המופת בטיסה<ref></ref>, משרת כמפקד (במילואים) בלהק מבצעי אוויר בחיל-האוויר.

=== קריירה אזרחית ===
לאחר שחרורו מצה"ל עבד באלביט מערכות בה שימש מנהל תוכניות ופיתוח עסקי בתחום ה-IT בחטיבת היבשה מ-2006 עד 2007, הקים ועמד בראש מנהלת ISTAR (מודיעין טקטי) בחטיבת המל"טים-מ-2007 עד 2010<ref></ref>.

ב-2011 שימש כמנכ"ל הראשון של ערי חינוך.

ב-2015 החל לעבוד ברכבת ישראל, הקים וכיהן כמנהל אגף תאום ואסטרטגיה, אחראי על האינטגרציה של פרויקטי הרכבת, על יחידת התכנון התפעולי הרב שנתי ואחראי על הקמת יחידת הסייבר<ref></ref><ref></ref><ref></ref>ויחידת החדשנות<ref></ref>. שימש כ-מנהל סיכונים ראשי של החברה<ref></ref> ומנובמבר 2019 הקים את חטיבת משנה למנכ"ל ועמד בראשה<ref></ref>.

ביולי 2021 מונה על ידי שר המודיעין, אלעזר שטרן, למנכ"ל משרד המודיעין<ref></ref> ושימש בתפקיד עד פברואר 2023<ref></ref>. בתקופת כהונתו קידם בין השאר את המודיעין לתחזית ארוכת טווח לאומית<ref></ref> וקידום המודיעין הלאומי האזרחי<ref></ref>, הקמת מרכז מודיעין לעליונות טכנולוגית,קידום מנגנון "סריקת האופק"<ref></ref><ref></ref> זיהוי טכנולוגיות מפציעות<ref></ref> והקמת חממה טכנולוגית בשיתוף שב"כ<ref></ref>.

באוגוסט 2023 הצטרף כחוקר בכיר במרכז אלרם לחקר מדיניות ואסטרטגית אוויר וחלל באוניברסיטת תל אביב<ref></ref><ref></ref>.

דן היה חבר הנהלת העמותה לניהול פרויקטים<ref></ref> סניף ישראל, סגן נשיא העמותה בין השנים 2008–2013 ונשיא העמותה<ref></ref> בין השנים 2014–2016<ref></ref>. הוא מומחה לניהול פרויקטים [https://www.pmi.org/certifications/project-management-pmp#:~:text=Project%20Management%20Professional%20(PMP)®%20certification%20represents%20an%20elite%20group,pass%20a%20180%2Dquestion%20exam. (PMP)]<ref></ref>.

בשנים 2012–2015 היה חבר הוועד המנהל של בוגרי המכללה לביטחון לאומי וריכז הקשר עם מבל"ל (מכללת ביטחון לאומי לנוער)<ref></ref>.

=== השכלה וחיים אישיים ===
דן בעל תואר ראשון בהנדסת תעשייה וניהול מאוניברסיטת תל אביב, בעל תואר שני בהצטיינות במדעי החברה מאוניברסיטת חיפה. בוגר המכללה הבין-זרועית לפיקוד ולמטה ובוגר המכללה לביטחון לאומי. בעל תואר דוקטור מהטכניון – הפקולטה לחינוך למדע וטכנולוגיה תחת הנחייתה של פרופסור מרים ריינר במעבדה למדדים פיזיולוגיים<ref></ref> ועומס קוגניטיבי<ref></ref>.

בין השאר פרסם מספר מאמרים בתחום מדדים פיזיולוגיים ולמידה. המחקר שימש בין השאר כבסיס למספר מיזמים טכנולוגיים<ref></ref>.

בוגר קורס הכשרת דירקטורים של תפנית, בית הספר של מנהלים של האוניברסיטה הפתוחה.

דן הוא חבר בנבחרת הדירקטורים<ref></ref>.

נשוי ואב לבן.

==קישורים חיצוניים==

* 
*[https://www.rail.co.il/about/pages/management.aspx חברי הנהלת רכבת ישראל]
*[https://vrneurocog.wixsite.com/vrneurocog/researchers המעבדה למציאות מדומה ומדדים פיזיולוגיים]
*יוסי הטוני, [https://www.pc.co.il/news/289210/ לרכבת ישראל דרוש קטר להגנת הסייבר], באתר אנשים ומחשבים, 17 באפריל 2019
*https://www.gov.il/he/departments/news/rail_cyber

==הערות שוליים==

קטגוריה:בוגרי אוניברסיטת תל אביב
קטגוריה:בוגרי המכללה לביטחון לאומי
קטגוריה:בעלי תואר דוקטור מהטכניון - מכון טכנולוגי לישראל
קטגוריה:טייסי חיל האוויר הישראלי
קטגוריה:מנכ"לים יוצאי שירות קבע בצה"ל
קטגוריה:עובדי אלביט מערכות
קטגוריה:תתי-אלופים בחיל האוויר
קטגוריה:אנשי המושב
קטגוריה:ישראלים שנולדו ב-1962